France 24

Sianel teledu newyddion rhyngwladol Ffrengig yw France 24 (sef France vingt-quatre) sy'n darlledu mewn tair iaith (Ffrangeg, Arabeg a Saesneg) 24 awr y dydd bob dydd o'r wythnos. Lleolir ei bencadlys yn Issy-les-Moulineaux.

Lawnswyd France 24 ar 6 Rhagfyr 2006. Prif gystadleuwyr y sianel yw CNN (UDA), BBC World (DU), Euronews (traws-Ewropeaidd), Deutsche Welle (yr Almaen) ac Al Jazeera (Qatar). Mae wedi cael ei alw "y CNN Ffrengig", chwedl Renaud Donnedieu de Vabres, cyn Weinidog Diwylliant Ffrainc.

Er 2008 mae'r sianel yn perthyn 100% i'r sefydliad cyfryngau cyhoeddus Ffrengig, y Société de l'audiovisuel extérieur de la France, a gymrodd drosodd randdaliadau y cwmnïau darlledu France Télévisions a TF1, a sefydlodd y sianel yn wreiddiol fel menter ar y cyd.

Mae'n darlledu trwy sawl cyfrwng ddigidol, yn cynnwys sawl gwasanaeth teledu lloeren, teledu cêbl, ac ar y rhyngrwyd hefyd trwy ei wefan.

Gweler hefyd
 Organisation international de la Francophonie

 Dolenni allanol 
 Gwefan France 24   

Categori:Newyddion
Categori:Sefydliadau 2006
Categori:Sianeli teledu
Categori:Sianeli teledu Arabeg
Categori:Sianeli teledu Ffrangeg
Categori:Sianeli teledu Saesneg
Categori:Teledu yn Ffrainc